Die nuwe snitte is besonders. Die titelsnit, uit die pen van Rudi en die vervaardiger Stass, besing God se genesing en ons Vriend wat vrede bring. Die sanger kniel in eerbied en eer, prys en aanbid. Dan is daar die snit Tiame, wat Rudi aan sy dogtertjie opdra. In dié lied besing die aardse pa sy liefde vir sy kind, maar dit is ook die versekering van haar Hemelse Vader se beskerming, wat haar seën om haar vlerke te sprei.